[{"text_idx": "#000001", "text": "Mae Cymdeithas yr Iaith Gymraeg wedi cyhoeddi manylion lein-yp eu gigs nosweithiol yr Eisteddfod Genedlaethol yn Nhregaron eleni, gydag un enw ar y poster yn neidio allan yn arbennig."}, {"text_idx": "#000002", "text": "Clwb Rygbi Tregaron fydd lleoliad gigs y Gymdeithas eleni, a bydd adloniant yno trwy gydol yr wythnos, gan ddechrau ar nos Sadwrn 30 Gorffennaf."}, {"text_idx": "#000003", "text": "Yr enw sy\u2019n dal y llygad yn syth wrth edrych ar arlwy\u2019r wythnos ydy The Joy Formidable, sydd wedi mwynhau llwyddiant rhyngwladol ers sawl blwyddyn. Bydd y grw\u0302p sy\u2019n dod yn wreiddiol o Ogledd Ddwyrain Cymru\u2019n chwarae ar y nos Iau gyda Los Blancos, Pys Melyn ac Ea\u0308dyth yn cefnodi."}, {"text_idx": "#000009", "text": "Mae lein-yp nos Wener hefyd yn dod a dw\u0302r i\u2019r dannedd wrth i Mr (Mark Roberts) headleinio gig Cymdeithas unwaith eto\u2019n dilyn ei berfformiad anhygoel i gloi gigs Eisteddfod Genedlaethol Llanrwst yn 2019. Bydd band diweddaraf y gw\u0302r lleol Dylan Hughes, sef Ynys, yn brif gefnogaeth gyda Hap a Damwain a Pasta Hull hefyd ar y lein-yp."}, {"text_idx": "#000010", "text": "Breichiau Hir fydd yn cloi\u2019r wythnos i\u2019r Gymdeithas eleni gyda Mei Gwynedd a Dienw\u2019n cefnogi. Ond efallai mai\u2019r enw fydd yn denu\u2019r mwyaf o chwilfrydedd ar y leinyp ar y nos Sadwrn ydy Clustiau Cw\u0302n, sef band cyntaf y DJ Gareth Potter, oedd hefyd yn aelod amlwg o Traddodiad Ofnys a Ty Gwydr."}]